Хуан Кобос Уилкинс
Прегръдката

Превод от испански: Рада Панчовска, —

chitanka.info

Надменна жрица, египетска фибула

с бездънни изумруди. Изящна,

източена, богомолката

обагря в зелено за миг всичко наоколо си.

Изпитвам страх,

когато издига във въздуха разчленените си

израстъци — виж, очаквам твоето пристигане — и обгръща

мъжкарят — никой не те е обичал така, затвори

очи, остави се

да умреш изгърчен в тялото ми — и го поглъща,

прегръщайки го дотам…

Целувката на Роден. Докато,

любов моя, я оплодотворява.

Междувременно през устата на пророчицата, обич, обич,

изчезва главата.

И все още,

с тръпнещо търбухче,

продължава да осеменява — но кажи

нещо, говори ми — крайниците му са

последователно разкъсвани и —

замълчи, замълчи, обичам те — той, изяден.

Разложен —

не стига, свършва, приключва — сред възбунени

стомашни сокове. Всеобхватна любов.

Нека е прегръдката ти същата. Нека е такава нежността ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.